Predkladacia správa                                                      

	Materiál sa predkladá na rokovanie vlády na základe Plánu vlády Slovenskej republiky  na rok 2002. Predseda vlády SR listom č. 2992/2002-PV zo dňa 1.júla 2002 súhlasil s predĺžením termínu na predloženie materiálu do 31.júla 2002.

Predkladaný materiál analyzuje   príjmy  a výdavky  zdravotných poisťovní, Sociálnej poisťovne a Národného úradu práce za rok 2001. Príjmy u analyzovaných subjektov za toto obdobie predstavovali 156 328,6 mil. Sk a výdavky 142 899,8 mil. Sk. Pohľadávky celkom predstavujú 102 660,7 mil. Sk a záväzky 31 052,7 mil. Sk.  

Analýza súčasne zachytáva vývoj hospodárenia týchto inštitúcií v predchádzajúcich rokoch, pričom poukazuje na najzávažnejšie nedostatky a navrhuje opatrenia na ich elimináciu.

Predkladaný materiál nemá finančný, ekonomický, enviromentálny vplyv ani vplyv na zamestnanosť.

Materiál je predkladaný na rokovanie vlády s rozporom 

s Ministerstvom zdravotníctva SR s jednou neodstránenou pripomienkou, v ktorej nesúhlasí s navrhovaným opatrením v bode č.1, ktorým sa pre zabezpečenie finančnej rovnovážnosti rezortu navrhuje prijať základný koncepčný materiál pre systémové reformy rezortu zdravotníctva s určením cieľov, ku ktorým má reforma dospieť,

s Ministerstvom práce, sociálnych vecí a rodiny SR s dvomi neodstránenými pripomienkami, v ktorých nesúhlasí s navrhovaným opatrením pod bodom
1.1.	v súvislosti s potrebou krytia deficitu základných fondov Sociálnej poisťovne je potrebné zabezpečiť zmenu zákona o sociálnom poistení zameranú na kumulovanie zdrojov rezervných fondov i o nevyčerpaný zostatok správneho fondu a pod bodom
2. zabezpečiť zmenu vymeriavacieho základu pre platbu poistného plateného štátom určeného od 1.júla 2003 tak, aby tento bol určený v zákone o štátnom rozpočte.